Sanral oorweeg aparte posbusSanral-bedryfsentrum Foto: @sacrimefighters op Twitter Nazir Alli, hoof uitvoerende beampte van Sanral, het gesê Vrydag se tweede ontruiming van die bedryfsentrum in Centurion is kommerwekkend. “Die Suid-Afrikaanse Nasionale Padagentskap (Sanral) is baie besorg oor die impak wat hierdie tipe van gedrag op sy personeel het,” het Alli gesê. “Dit is vir meeste van dié persone hul eerste werk en hulle is relatief jonk. Diegene wat nie tevrede is oor ŉ regeringsbeleid nie, het behoorlike kanale wat hulle kan gebruik om hul ontevredenheid uit te spreek.” Sanral het Vrydag gesê sy stelsel is nie deur die ontruiming ontwrig nie. “Slegs die inbelsentrum word hierdeur geraak,” het Sanral in ŉ verklaring gesê. Electronic Toll Collection (ETC), die maatskappy wat e-tol invorder, het Vrydag gesê die wit poeier wat in die posbus opgespoor is, is skadeloos. Intussen berig EWN dat Sanral nou oorweeg om van ŉ afsonderlike posbus gebruik te maak. “Ons oorweeg om van ŉ aparte perseel gebruik te maak vir alle inkomende posstukke,” het Jamie Surkont van ETC aan EWN gesê. Sanral se hoofkantoor is Dinsdag ook ontruim nadat ŉ verdagte koevert met wit poeier daarin opgespoor is. Dié poeier was ook skadeloos. Lees ook: Sanral-poeier is skadeloos Sanral wéér ontruim Sanral: Alles weer normaal ná antraksskok Verdagte wit poeier by Sanral nie antraks nie Poeier is skadeloos – Sanral